
Nemzeti versenyképességi adatok statisztikai vizsgálata

A dolgozatban egy nemzeti versenyképességgel foglalkozó adatbázist vizsgálok statisztikai elemzéssel. Ez a Word Economic Forum, sokak által idézett, és elfogadott adatbázisa. Arra keresem a választ, milyen valós faktorok állnak a vizsgált változók mögött, ezek hogyan különíthetőek el annak érdekében, hogy mélyebben megérthessük a nemzeti versenyképesség jelentését. A vizsgálat elsődleges eszköze a többváltozós faktoranalízis. A kutatás eredményeként a változók kevesebb dimenzióba, azaz olyan elkülönülő csoportokba rendeződnek, amelyek jól magyarázhatók, azaz valóban az országok egy mögöttes, nehezen kvantifikálható tulajdonságaihoz köthetők. Ezek a faktorok a versenyképesség valós indikátorai, esetenként okozói.



